[{"text_idx": "#000000", "text": "Os oes gennych gwestiwn am Gristnogaeth, bywyd, neu eisiau ein gweld yn delio gyda mater penodol, beth am ddanfon neges atom drwy'r ffurflen isod?"}, {"text_idx": "#000001", "text": "Cynllun Darllen Caneuon y Nadolig"}, {"text_idx": "#000003", "text": "O \u2018Clywch lu\u2019r Nef\u2019 i \u2018Gw\u0302yl y Baban\u2019, mae\u2019r Nadolig yn gyfnod lle mae canu yn chwarae rhan fawr. Mae\u2019r siopau yn newid i chwarae cerddoriaeth Nadoligaidd ac mae\u2019r carolau hen a newydd i\u2019w clywed yn ein capeli. Mae hanes geni Iesu Grist yn y Beibl hefyd yn llawn canu a moli Duw. Beth am dreulio ychydig o amser y Nadolig hwn yn myfyrio ar \u2018ganeuon y Nadolig\u2019 o efengyl Luc. Wrth edrych ar fawl Mair, Sachareias, yr angylion a\u2019r bugeiliaid, gobeithio y gallwn ni weithredu geiriau\u2019r garol \u2018O! Deuwn ac Addolwn Grist o\u2019r Nef\u2019."}, {"text_idx": "#000004", "text": "Mae Duw yn siarad gyda ni drwy\u2019r Beibl, felly mae\u2019n bwysig iawn ein bod ni yn ei ddarllen ac yn meddwl yn ofalus beth mae Duw yn ei ddweud wrthym ni drwyddo fo. Efallai y bydd yn help i ti gael papur a beiro wrth law i gymryd nodiadau. Cyn darllen, gweddi\u0308a y bydd Duw\u2019n siarad a\u0302 thi ac yn dy helpu i ddeall ei Air, ac y bydd Ef yn defnyddio\u2019r Beibl i newid dy fywyd. Ar ddiwedd pob astudiaeth mae\u2019n bwysig iawn dy fod yn gweddi\u0308o ac yn siarad gyda Duw am beth rwyt ti wedi ei ddysgu a\u2019r pethau rwyt ti eisiau eu newid yn dy fywyd di."}, {"text_idx": "#000005", "text": "Os oes gen ti gwestiynau neu eisiau trafod mwy am yr hyn rwyt wedi\u2019i ddarllen, beth am ofyn i dy rieni neu siarad gyda rhywun yn dy eglwys? Mae hefyd modd danfon cwestiynau i Llwybrau trwy\u2019r ddolen ar dop y gwefan, neu dros Facebook, Twitter ac Instagram \u2013 @Llwybrau."}, {"text_idx": "#000006", "text": "Dyma PDF yn cynnwys y 12 darlleniad cyntaf \u2013 bydd y gweddill yn ymddangos yn fuan! Bydd y darlleniadau hefyd yn ymddangos ar Facebook, Twitter ac Instagram yn ystod dyddiau\u2019r wythnos."}]